**Joni Soila** (s. 25. kesäkuuta 1973) on suomalainen mediavaikuttaja, vastaava päätoimittaja ja televisiotuottaja. Soila on tanskalaisen Aller mediayhtiön  omistaman tv-tuotantoyhtiö Aller Studiosin  toimitusjohtaja ja vastaava tuottaja. Aikaisemmin hän on toiminut *Seiska*-lehden vastaavana päätoimittajana 2015–2018. Soila siirtyi lokakuussa 2018 tuottajaksi Solar Republic -tuotantoyhtiöön. *Journalistin* tietojen mukaan lehden henkilöstö valitti hänen toiminnastaan yt-neuvotteluiden yhteydessä. Aller Median toimitusosaston pääluottamusmiehen mukaan *Seiskan* työntekijät eivät kuitenkaan ole *Journalisti*-lehden jutun takana. He ovat jättäneet Aller Median johdolle Soilaa puolustavan adressin. *Journalistin* päätoimittaja Maria Petterssonin mukaan juttu perustuu useaan eri lähteeseen eikä lehdelle ole tullut oikaisupyyntöä.

Soila on työskennellyt myös Katso-lehden vastaavana päätoimittaja sekä projektijohtajana A-lehdet Oy:ssä. Soila johti operaatiota, missä Katso-lehti muutettiin perinteisestä tv-lehdestä rajuksi paljastuslehdeksi. Operaation seurauksena Aller Media osti Katson A-lehdiltä ja muutti sen takaisin tv-lehdeksi, koska pelkäsi omistamansa Seiska-lehden joutuvan vaikeuksiin. Muita työnantajia ovat olleet Solar Television Oy, Solar Films Oy, Endemol Finland, Banijay Finland ja Aller Julkaisut Oy. Hän on tuottanut ja käsikirjoittanut kolme kautta Suomen Big Brotheria. Solar Televisionissa hän käsikirjoitti Ratkaiseva isku -televisiosarjan ja tuotti useita isoja televisioformaatteja, jotka ovat voittaneet myös Kultainen Venla -palkintoja. Vuonna 2020 hän tuotti ja käsikirjoitti liikemies Niko Ranta-ahosta kertovan dokumenttisarjan.

1990-luvulla ja 2000-luvulla Soila on toiminut politiikassa kokoomuksen järjestöissä ja Elisabeth Rehnin presidentinvaalikampanjan lehdistöpäällikkönä. Soilalla on myös liiketoimia Aasiassa. Hän on osakkaana hongkongilaisessa tuotantoyhtiössä ja thaimaalaisessa hotelliyrityksessä.

Joulukuussa 2007 Helsingin hovioikeus vapautti Soilan Kari Uotin omaisuuden kätkemiseen liittyvistä syytteistä, joista käräjäoikeus oli hänet edellisenä vuonna tuominnut ehdottomaan vankeuteen. Korkeimmasta oikeudesta juttu palautui hovioikeuteen, joka piti voimassa käräjäoikeuden vankeustuomion kevennettynä ja tuomitsi Soilan vuonna 2012 vuoden ehdolliseen vankeuteen törkeästä kätkemisrikoksesta. Soila toimii nykyisin tanskalaisen Aller mediayhtiön omistaman Aller Studios Oy:n toimitusjohtajana ja vastaavana tuottajana. Hänen viimeisimpiä tuotantojaan ovat *Katiska*(kaudet 1. ja 2.), *Sofian salaisuudet* (kaudet 1. ja 2.), *Lahko*, *Peter Nygård – naamion takana* ja *Pako – Janne "Nacci" Tranbergin tarina* .

Lähteet
-------

1. 1 2  Hjem *Aller A/S*. Viitattu 15.4.2023. (tanskaksi)
2. 1 2  Aller Studios *Aller*. Viitattu 15.4.2023.
3. ↑  Solar Republic *Solar Republic*. Viitattu 10.10.2020. (englanniksi)
4. ↑  Henkilöstön protestointi johti *Seiskan* päätoimittajan lähtöön (Arkistoitu – Internet Archive) *Journalisti* 9.10.2018
5. ↑  Seiskan ex-päätoimittaja saa tukea työntekijöiltä – toimitus kritisoi Journalisti-lehden uutista *Demokraatti*.  22.10.2018. Viitattu 22.10.2018.
6. ↑  Solar Films - johtava suomalainen elokuvatuotantoyhtiö *Solar Films*. Viitattu 10.10.2020.
7. ↑  Endemol Shine Finland *Endemol Shine Finland*. Viitattu 10.10.2020.
8. ↑  Banijay « *banijay.fi*. Viitattu 10.10.2020. (englanniksi)
9. ↑  Big Brother *www.bigbrother.fi*. Viitattu 10.10.2020.
10. ↑  Niko Ranta-aho avaa ensimmäistä kertaa koko tarinansa Ruudun Katiska-dokumenttisarjassa *Nelonen*.  15.5.2020.  Arkistoitu 12.8.2020. Viitattu 12.8.2020.
11. ↑  Skandaalilehtimies Joni Soila *Ylioppilaslehti* 8.4.2005
12. ↑  Kari Uotille hovissa ehdotonta vankeutta *Turun Sanomat* 15.12.2007
13. ↑   "Katiska". fi
14. ↑  discovery+ *www.discoveryplus.com*. Viitattu 15.4.2023.
15. ↑   "Lahko". fi
16. ↑  discovery+ *www.discoveryplus.com*. Viitattu 15.4.2023.
17. ↑   "Pako – Janne "Nacci" Tranbergin tarina". fi